
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2127 

4 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση της αριθμ. 46025/Β7(ΦΕΚ 1570/τ. Β7 
20.10.2004) υπουργικής απόφασης, όπως τροπο¬ 
ποιήθηκε με νεότερη απόφαση και αφορά στο Δι- 
ατμηματικό Πρόγραμμα Μεταπτυχιακών Σπουδών 
του Τμήματος Επιστήμης και Τεχνολογίας Υλικών 
της Σχολής Επιστημών και Τεχνολογιών και του 
Τμήματος Χημείας της Σχολής Θετικών Επιστη¬ 
μών του Πανεπιστημίου Ιωαννίνων σε σύμπραξη με 
το Γενικό Τμήμα Φυσικής-Χημείας και Τεχνολογί¬ 
ας Υλικών της Σχολής Τεχνολογικών Εφαρμογών 
του ΤΕΙ Αθήνας με τίτλο «Χημεία και Τεχνολογία 


των Υλικών» - Αναμόρφωση Προγράμματος. 1 

Τροποποίηση συστατικής πράξης Ν.Π.Δ.Δ. του Δή¬ 
μου Καρπάθου του Νομού Δωδεκανήσου με την 
επωνυμία «Πολιτιστικός Οργανισμός Κοινότητας 
Ολυμπου Καρπάθου». 2 


ΑΠΟΦΑΣΕΙΣ 

Αριθμ. 116512/Β7 (1) 


Αντικατάσταση της αριθμ. 46025/Β7(ΦΕΚ 1570/τ. Β7 
20.10.2004) υπουργικής απόφασης, όπως τροποποιή¬ 
θηκε με νεότερη απόφαση και αφορά στο Διατμηματι- 
κό Πρόγραμμα Μεταπτυχιακών Σπουδών του Τ μήματος 
Επιστήμης και Τεχνολογίας Υλικών της Σχολής Επιστη¬ 
μών και Τ εχνολογιών και του Τ μήματος Χημείας της 
Σχολής θετικών Επιστημών του Πανεπιστημίου Ιωαν¬ 
νίνων σε σύμπραξη με το Γενικό Τμήμα Φυσικής-Χημεί¬ 
ας και Τεχνολογίας Υλικών της Σχολής Τεχνολογικών 
Εφαρμογών του ΤΕΙ Αθήνας με τίτλο «Χημεία και Τε- 
χνολογία των Υλικών» - Αναμόρφωση Προγράμματος. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 3685/2008 (ΦΕΚ 148/Α') και ιδίως 
το άρθρο 6 (ΦΕΚ 148 τ. Α'/16-7-2008) «θεσμικό πλαίσιο 
για τις μεταπτυχιακές σπουδές», όπως τροποποιήθηκαν 
με τις διατάξεις του άρθρου 24 του Ν. 3696/2008 (ΦΕΚ 
177/τ. Α725.8.2008), του άρθρου 27 του Ν. 3794/2009 


(ΦΕΚ 156/τ. Α'/4.9.2009) και του άρθρου 37, παρ. 5 του 
Ν. 3848/2010 (ΦΕΚ 71 τ. Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ. Α') «Δομή, λειτουργία, διασφάλιση της ποιότητας 
των σπουδών και διεθνοποίησης των ανωτάτων εκπαιδευτι¬ 
κών ιδρυμάτων», όπως τροποποιήθηκε με τις διατάξεις του 
άρθρου 47, παρ. γ' του Ν. 4025/2011 (ΦΕΚ 228 τ. Α') και του 
άρθρου 5, παρ. 8 του Ν. 4076/2012 (ΦΕΚ 159 τ. Α') και του 
άρθρου 34, παρ. 2 του Ν. 4115/2013 (ΦΕΚ 24 τ. Α'). 

3. Τις διατάξεις του Ν. 3374/2005 και ιδίως τα άρθρα 13 
παρ. 2,14 και 15 (ΦΕΚ 89/τ. Α'/2.8.2005) «Διασφάλιση ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

4. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά όργανα» που κυρώ¬ 
θηκε με το άρθρο πρώτο του Π.Δ. 63/2005 (ΦΕΚ 98 τ. Α'). 

5. Το Π.Δ. 26/2009 (ΦΕΚ/τ. Α'/16.3.2009) σύμφωνα με 
το οποίο το Τμήμα Επιστήμης και Τεχνολογίας Υλικών 
της Σχολής Επιστημών και Τ εχνολογιών του Πανεπιστη¬ 
μίου Ιωαννίνων μετονομάστηκε σε Τμήμα Μηχανικών 
Επιστήμης Υλικών. 

6. Το Π.Δ. 105/2013 (ΦΕΚ 137/5-6-2013, τ. Α') που αφορά 
στην ανασυγκρότηση των Σχολών του Πανεπιστημίου 
Ιωαννίνων. 

7. Την αριθμ. 46025/Β7 (ΦΕΚ 1570/τ. Β'/20.10.2004) 
υπουργική απόφαση «Έγκριση Διατμηματικού Προγράμ¬ 
ματος Μεταπτυχιακών Σπουδών του Τμήματος Επιστή¬ 
μης και Τεχνολογίας Υλικών της Σχολής Επιστημών και 
Τεχνολογιών και του Τμήματος Χημείας της Σχολής 
θετικών Επιστημών του Πανεπιστημίου Ιωαννίνων σε 
σύμπραξη με το Γ ενικό Τ μήμα Φυσικής - Χημείας και 
Τεχνολογίας Υλικών της Σχολής Τεχνολογικών Εφαρ¬ 
μογών του ΤΕΙ Αθήνας, όπως τροποποιήθηκε με την 
αριθμ. 56856/Β7 (ΦΕΚ 1289/τ. Β'/30-06-2009). 

8. Απόσπασμα πρακτικών της Ειδικής Διατμηματικής 
Επιτροπής (Ε.Δ.Ε.) του Διατμηματικού Προγράμματος 
Μεταπτυχιακών Σπουδών «Χημεία και Τεχνολογία των 
Υλικών» του Πανεπιστημίου Ιωαννίνων (συνεδρία αριθμ. 
9η/11.4.2014). 

9. Το Ειδικό Πρωτόκολλο Συνεργασίας μεταξύ των 
συνεργαζόμενων Τμημάτων. 

10. Τις αποφάσεις της Συγκλήτου Ειδικής Σύνθε¬ 
σης του Πανεπιστημίου Ιωαννίνων (συνεδρία αριθμ. 
1012/21/12.6.2014). 

11. Το αριθμ. 1379/3-10-2011 έγγραφο της ΑΔΙΠ, από 
το οποίο προκύπτει ότι έχει ολοκληρωθεί η εξωτερική 
αξιολόγηση του Τμήματος Μηχανικών Επιστήμης Υλικών 
του Πανεπιστημίου Ιωαννίνων. 

12. Το αριθμ. 1609/2-11-2011 έγγραφο της ΑΔΙΠ, από το 
οποίο προκύπτει ότι έχει ολοκληρωθεί η εξωτερική αξιολό¬ 
γηση του Τμήματος Χημείας του Πανεπιστημίου Ιωαννίνων. 

13. Το αριθμ. 778/09-07-2014 έγγραφο του Προέδρου 
του Τμήματος Μηχανικών Επιστήμης Υλικών. 

14. Το γεγονός ότι από τις διατάξεις της απόφασης 
αυτής δεν προκύπτει δαπάνη εις βάρος του Κρατικού 
Προϋπολογισμού, αποφασίζουμε: 

Αντικαθιστούμε την αριθμ. 46025/Β7 (ΦΕΚ 1570/τ. Β'/ 
20.10.2004) υπουργική απόφαση που αφορά στο Διατμη- 
ματικό Πρόγραμμα Μεταπτυχιακών Σπουδών με τίτλο, 
«Χημεία και Τεχνολογία των Υλικών» ως ακολούθως: 

Αρθρο 1 

Γενικές διατάξεις 

Το Τμήμα Μηχανικών Επιστήμης Υλικών και το Τμήμα 
Χημείας της Σχολής Θετικών Επιστημών του Πανεπι¬ 
στημίου Ιωαννίνων θα λειτουργήσει από το ακαδημαϊκό 
έτος 2014-2015, αναμορφωμένο το Διατμηματικό Πρό¬ 
γραμμα Μεταπτυχιακών Σπουδών (Δ.Π.Μ.Σ.) με τίτλο, 
«Χημεία και Τεχνολογία των Υλικών», χωρίς τη συμμετο¬ 
χή του Γενικού Τμήματος Φυσικής-Χημείας και Τεχνολο¬ 
γίας Υλικών της Σχολής Τεχνολογικών Εφαρμογών του 
ΤΕΙ Αθήνας, σύμφωνα με τις διατάξεις της απόφασης 
αυτής και τις διατάξεις του Ν. 3685/2008 (ΦΕΚ 148 τ. 
Α'), όπως τροποποιήθηκε και ισχύει. 

Αρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπου¬ 
δών των Τμημάτων Μηχανικών Επιστήμης Υλικών και 
Χημείας έχει ως αντικείμενο την παροχή εκπαίδευσης 
μεταπτυχιακού επιπέδου στη Χημεία και Τεχνολογία των 
Υλικών, και πιο συγκεκριμένα στους τρόπους σύνθεσης, 
χαρακτηρισμού και σύγχρονων εφαρμογών των υλικών. 

Οι βασικοί σκοποί του προγράμματος σπουδών είναι 
οι εξής: 

• Παροχές υψηλού επιπέδου μεταπτυχιακών σπουδών. 

• Παροχή γνώσεων και τεχνογνωσίας στις σύγχρονες 
εξελίξεις στον Τομέα των πόσης φύσεως Υλικών και 
των εφαρμογών τους. 

• Μελέτη του τρόπου σύνθεσης, χαρακτηρισμού και 
ιδιοτήτων μοντέρνων υλικών. 

• Προετοιμασία για σπουδές διδακτορικού επιπέδου μετά 
την κτήση Μεταπτυχιακού Διπλώματος Ειδίκευσης (Μ.Δ.Ε.). 

Τα δύο Τμήματα που συμμετέχουν στο παρόν ΔΠΜΣ 
θα καταβάλουν κάθε προσπάθεια ώστε να εξασφαλιστεί 
η μέγιστη δυνατή ποιότητα σπουδών με απώτερο σκοπό 
την μεταφορά τεχνογνωσίας στους θεραπευομένους 
από το πρόγραμμα επιστημονικούς φορείς. 

Άρθρο 3 

Μεταπτυχιακοί Τίτλοι 

Το Δ.Π.Μ.Σ. των Τμημάτων Μηχανικών Επιστήμης Υλι¬ 
κών και Χημείας του Πανεπιστημίου Ιωαννίνων οδηγεί 


στην απονομή Μεταπτυχιακού Διπλώματος Ειδίκευσης 
στη «Χημεία και Τεχνολογία των Υλικών». 

Αρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι Τμημάτων Σχο¬ 
λών Θετικών Επιστημών (Φυσικής, Χημείας, Μαθημα¬ 
τικών, Βιολογίας, Επιστήμης Υλικών), Πολυτεχνικών 
Σχολών (Χημικοί Μηχανικοί, Ηλεκτρολόγοι Μηχανικοί, 
Μηχανολόγοι Μηχανικοί, Μεταλλειολόγοι-Μεταλλουργοί 
Μηχανικού, του Τμήματος Μηχανικών Επιστήμης Υλικών 
του Πανεπιστημίου Ιωαννίνων και άλλων Πανεπιστημίων 
της ημεδαπής ή αναγνωρισμένων ομοταγών Ιδρυμάτων 
της αλλοδαπής καθώς και πτυχιούχοι Τμημάτων Τ.Ε.Ι 
συναφούς γνωστικού αντικειμένου. 

Αρθρο 5 

Χρονική Διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Ειδίκευσης (Μ.Δ.Ε.) ορίζεται δύο (2) 
εξάμηνα. 

Αρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαι¬ 
δευτικές και ερευνητικές δραστηριότητες για την απο¬ 
νομή του Μ.Δ.Ε. ορίζονται ως ακολούθως: Για την απονο¬ 
μή του Μ.Δ.Ε. απαιτείται η υποχρεωτική παρακολούθηση 
και επιτυχής εξέταση σε μαθήματα και εργαστηριακά 
μαθήματα με συνολικό φόρτο 30 πιστωτικών μονάδων 
ΕΘΤ3, ως εξής : α) έξι (6) υποχρεωτικά μαθήματα και 
εργαστηριακά μαθήματα στο πρώτο εξάμηνο, β) Το ερ¬ 
γαστήριο Εισαγωγής στην'Ερευνα στο δεύτερο εξάμηνο 
όπως και η εκπόνηση της Διπλωματικής εργασίας. Τα 
μαθήματα και τα εργαστηριακά μαθήματα πιστώνονται 
έκαστο με πέντε (5) πιστωτικές μονάδες ΕΘΤ3 ενώ το 
Εργαστήριο Εισαγωγής στην'Ερευνα με δέκα πιστωτι¬ 
κές μονάδες (10 ΕΘΤ3). γ) Η εκπόνηση της Διπλωματικής 
Εργασίας και η επιτυχής εξέταση του φοιτητή σε αυτή 
πιστώνεται με είκοσι (20) πιστωτικές μονάδες ΕΘΤ3. Το 
σύνολο των πιστωτικών μονάδων ΕΘΤ3 που απαιτούνται 
για την απονομή του Μ.Δ.Ε. ανέρχονται σε εξήντα (60). 

Το πρόγραμμα μαθημάτων, έχει ως εξής: 

Α' Εξάμηνο 


Υποχρεωτικά μαθήματα 

ΕΘΤ3 ανά 
μάθημα 

Δομή των Υλικών-Φυσική και Χημεία Στε¬ 
ρεός κατάστασης 

5 

Προχωρημένη Χημεία σύνθεσης υλικών- 
Διεργασίες ανόργανων στερεών 

5 

Ιδιότητες Υλικών-Εργαστηριακές ασκήσεις 

5 

Τεχνικές χαρακτηρισμού Υλικών - Αναλυ¬ 
τικές Τ εχνικές 

5 

Προηγμένα Υλικά - Τεχνολογία Υλικών σε 
Μικρό και Νανοδιαστάσεις 

5 

Καταλυτικά και Μοριακά Υλικά-Διεργασίες 

5 

ΣΥΝΟΛΟ 

30 

Β' Εξάμηνο 



Ε0Τ3 ανά 
μάθημα 

Εργαστήριο Εισαγωγής στην Έρευνα της 
Χημείας και Τεχνολογίας των Υλικών 

10 

Εκπόνηση, Συγγραφή και Υποστήριξη της 
μεταπτυχιακής διπλωματικής εργασίας 
εξειδίκευσης 

20 

ΣΥΝΟΛΟ 

30 


Αρθρο 7 

Αριθμός εισακτέων 


Ο αριθμός εισακτέων ορίζεται κατ’ ανώτατο όριο σε 
τριάντα (30) φοιτητές κατ’ έτος. 

Αρθρο 8 
Προσωπικό 

Για την υλοποίηση του Προγράμματος Μεταπτυχι¬ 
ακών Σπουδών θα απασχοληθούν μέλη ΔΕΠ του Τμή¬ 
ματος Μηχανικών Επιστήμης Υλικών και Χημείας του 
Πανεπιστημίου Ιωαννίνων, καθώς και μέλη ΔΕΠ άλλων 
τμημάτων του ίδιου Πανεπιστημίου ή άλλων Πανεπι¬ 
στημίων της ημεδαπής, καθώς και άλλες κατηγορίες 
διδασκόντων σύμφωνα με τις διατάξεις του αρ. 5 του 
Ν. 3685/2008. 

Αρθρο 9 

Υλικοτεχνική Υποδομή 

Τα Τμήματα Μηχανικών Επιστήμης Υλικών και το 
Τμήμα Χημείας του Παν/μίου Ιωαννίνων, διαθέτουν την 
κατάλληλη κτιριακές υποδομές, και τον απαραίτητο 
εργαστηριακό και λοιπό εξοπλισμό (Η/Υ, οπτικοακου- 
στικά μέσα κ.τ.λ.) για την απρόσκοπτη λειτουργία του 
προγράμματος. 

Αρθρο 10 

Διάρκεια Λειτουργίας 

Το Δ.Π.Μ.Σ. θα λειτουργήσει μέχρι το ακαδημαϊκό έτος 
2021-2022 με την επιφύλαξη των διατάξεων της παρ. 11α 
του άρθρου 80 του Ν. 4009/2011 (ΦΕΚ 195 τ. Α'), όπως 
τροποποιήθηκε και ισχύει. 

Αρθρο 11 

Κόστος λειτουργίας 


Το ετήσιο κόστος λειτουργίας του Διατμηματικού 
Π.Μ.Σ. ανέρχεται στο ποσό των 10.000 ευρώ, το οποίο 
αναλύεται ως εξής: 


Κατηγορία Δαπανών 

Ετήσιο 
κόστος (€) 

Αντιδραστήρια - Αναλώσιμα εργαστηρίου 

2.000 

Προμήθεια, Συντήρηση, Αναβάθμιση Ερ¬ 
γαστηριακού Εξοπλισμού 

2.000 

Μετακινήσεις διδασκόντων, Παρακολού¬ 
θηση συνεδρίων και άλλες εκπαιδευτικές 
δραστηριότητες 

6.000 

Γ ενικό Σύνολο 

10.000 


Μέρος του κόστους λειτουργίας του Π.Μ.Σ. θα καλυ¬ 
φθεί από τον προϋπολογισμό του Πανεπιστημίου Ιωαν¬ 
νίνων και το υπόλοιπο από ερευνητικούς φορείς, από 
ερευνητικά προγράμματα, χορηγίες, κ.λπ. 

Αρθρο 12 

Μεταβατικές Διατάξεις 

Οι φοιτητές που εισήχθησαν στο Διατμηματικό πρό¬ 
γραμμα Μεταπτυχιακών σπουδών έως και το ακαδημαϊ¬ 
κό έτος 2013-2014 θα περατώσουν τις σπουδές τους με 
τις διατάξεις της προηγούμενης υπουργικής απόφασης. 

Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Ιουλίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. 50158 (2) 

Τροποποίηση συστατικής πράξης Ν.Π.Δ.Δ. του Δήμου 
Καρπάθου του Νομού Δωδεκανήσου με την επωνυ¬ 
μία «Πολιτιστικός Οργανισμός Κοινότητας Ολύμπου 
Καρπάθου». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 280 παρ. I του Ν. 3852/2010 
(ΦΕΚ 87/τ. Α'/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Το Π.Δ. 143/2010 (ΦΕΚ 236 Α'/27-12-2010) «Οργανι¬ 
σμός Αποκεντρωμένης Διοίκησης Αιγαίου». 

3. Τις διατάξεις των άρθρων 235 και 240 του Ν. 3463/2006 
«Κύρωση του Κώδικα Δήμων και Κοινοτήτων» (ΦΕΚ 114/ 
Α72006). 

4. Τ ις διατάξεις του άρθρου 103 του Ν. 3852/2010 (ΦΕΚ 87/ 
τ. Α77-6-2010) «Νέα Αρχιτεκτονική της Αυτοδιοίκησης 
και της Αποκεντρωμένης Διοίκησης - Πρόγραμμα Καλ¬ 
λικράτης». 

5. Τις διατάξεις της παρ. 2 του άρθρου 16 του 
Ν. 4147/2013 (ΦΕΚ 98/τ. Α726-4-2013). 

6. Την αριθμ. οικ. 4569/27-1-2011 εγκύκλιο με αριθμό 11 
του ΥΠ.ΕΣ.Α.Η.Δ. «Θέματα συγχωνεύσεων και προσωπι¬ 
κού Ν.Π.Δ.Δ. και επιχειρήσεων των δήμων». 

7. Την αριθμ. οικ. 27871/18-5-2007 εγκύκλιο με αριθμό 
33 του ΥΠ.ΕΣ.Δ.Δ.Α. 

8. Την αριθμ. 14434/2-11-2005 απόφαση του Γενικού 
Γραμματέα Περιφέρειας Νο-τίου Αιγαίου περί σύστασης 
Ν.Π.Δ.Δ. στην κοινότητα Ολύμπου Καρπάθου Ν. Δωδεκα¬ 
νήσου με την επωνυμία «Πολιτιστικός Οργανισμός Κοι¬ 
νότητας Ολύμπου Καρπάθου», (ΦΕΚ 1633/Β725-11-2005). 

9. Την αριθμ. οικ.43043/13-11-2012 απόφαση του 
Υπουργού Εσωτερικών «Διατήρηση αυτοτέλειας νομι¬ 
κού προσώπου δημοσίου δικαίου Δήμου Καρπάθου Ν. 
Δωδεκανήσου με την επωνυμία Πολιτιστικός Οργανι¬ 
σμός Κοινότητας Ολύμπου Καρπάθου», (ΦΕΚ 3107/Β7 
23.11.2012). 

10. Τη σε ορθή επανάληψη αριθμ. 7/2014 απόφαση του 
















26736 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Δημοτικού Συμβουλίου Δήμου Καρπάθου περί Τροπο¬ 
ποίησης Συστατικής Πράξης Ν.Π.Δ.Δ. με την επωνυμία 
«Πολιτιστικός Οργανισμός Κοινότητας Ολυμπου Καρ¬ 
πάθου», αποφασίζουμε: 

Την τροποποίηση της αριθμ. 14434/2-11-2005 (ΦΕΚ1633/ 
τ. Β'/25-11-2005) απόφασης του Γενικού Γραμματέα Περι¬ 
φέρειας Νοτίου Αιγαίου, η οποία αποτελεί την συ-στα- 
τική πράξη του Ν.Π.Δ.Δ. με την επωνυμία «Πολιτιστικός 
Οργανισμός Κοινότητας Ολύμπου Καρπάθου» ως εξής: 

Άρθρο Ιο 

Επωνυμία 

Η επωνυμία του εν λόγω Ν.Π.Δ.Δ. είναι εφεξής «Πο¬ 
λιτισμικός Οργανισμός Ολύμπου Καρπάθου», συντομο- 
γραφικά Π.ΟΡ.Ο.Κ., τελεί υπό την άμεση εξάρτηση και 
εποπτεία του Δή-μου Καρπάθου και διέπεται από τις 
διατάξεις των άρθρων 239 και επέκεινα του Δημοτικού 
και Κοινοτικού Κώδικα (Ν. 3463/2006) (Φ.Ε.Κ. 114/τ. Α'/ 
8.6.2006), όπως ισχύει. 

Αρθρο 2ο 

Σφραγίδα και Σύμβολα του Πολιτισμικού Οργανισμού 

1. Η σφραγίδα του Οργανισμού είναι στρογγυλή και 
σύμφωνη με τα οριζόμενα στη διάταξη του άρθρου 5 
παρ. 1 του νόμου 3852/2010. Στον εσωτερικό κύκλο της 
περιέχει το έμβλημα της Ελληνικής Δημοκρατίας, σύμ¬ 
φωνα με το άρθρο 2 του Νόμου 48/1975 (Φ.Ε.Κ. 108/τ. Α7 
7-6-1975). Στον δεύτερο κύκλο αναγράφεται με κεφαλαία 
γράμματα η επωνυμία του Οργανισμού «ΠΟΛΙΤΙΣΜΙΚΟΣ 
ΟΡΓΑΝΙΣΜΟΣ ΟΛΥΜΠΟΥ ΚΑΡΠΑΘΟΥ» και το έτος της 
πρώτης σύστασης του 2005, ενώ στον εξωτερικό κύκλο 
αναγράφονται οι λέξεις «ΕΛΛΗΝΙΚΗ ΔΗΜΟΚΡΑΤΙΑ - ΔΗ¬ 
ΜΟΣ ΚΑΡΠΑΘΟΥ». 

2. Το έμβλημα του Οργανισμού φέρει στο κέντρο του 
την σχεδιαστική απεικόνιση του Χορού των Νυμφών, 
όπως αυτός αποδίδεται στο γνωστό αρχαιοελληνικό 
ανάγλυφο της αρχαίας Βρυκούντος που βρίσκεται σή¬ 
μερα εντοιχισμένο στη Δυτική πλευρά του προαυλίου 
της καθεδρικής εκκλησίας Κοιμήσεως Θεοτόκου της 
Ολύμπου και περιβάλλεται από διπλό τετράγωνο πλαί¬ 
σιο στρογγυλεμένων γωνιών. Στην ανώτερη πλευρά του 
φέρει τις δύο πρώτες λέξεις της ονομασίας του «ΠΟΛΙ¬ 
ΤΙΣΜΙΚΟΣ ΟΡΓΑΝΙΣΜΟΣ» και στην κατώτερη τις άλλες 
δύο «ΟΛΥΜΠΟΥ ΚΑΡΠΑΘΟΥ» και το έτος της πρώτης 
ίδρυσης του 2005. 

Το εν λόγω έμβλημα έχει και την ξενική εκδοχή του 
στην Αγγλική γλώσσα, στην οποία και φέρει την επωνυμία 
«ΟΙΥΜΡ05 ΚΑΒΡΑΤΗ03 ΟυίΤυΒΑΙ ΟΒΘΑΝΙΖΑΤΙΟΝ - 2005». 

3. Το λάβαρο του Οργανισμού είναι υφασμάτινο και 
έχει σχήμα ορθογωνίου παραλληλογράμμου με ανα¬ 
λογίες ύψους : πλάτους = 2:3. Στο κέντρο του φέρει το 
προαναφερθέν έμβλημα του Πολιτισμικού Οργανισμού 
το οποίο περιβάλλουν τρία επάλληλα έγχρωμα παραλ¬ 
ληλόγραμμα περιγράμματα τα οποία και καλύπτουν 
την υπόλοιπη επιφάνεια του. Τα χρώματα των περι¬ 
γραμμάτων αυτών βρίσκονται σε πλήρη αντιστοιχία με 
τα χρώματα των λωρίδων του ιστορικού λαβάρου της 
πρώην Αυτοδιοίκητης Κοινότητας Ολύμπου Καρπάθου. 
Ακριβέστερα αρχίζοντας από το εσωτερικότερο περί¬ 
γραμμα και καταλήγοντας στο εξωτερικότερο οι χρω¬ 
ματισμοί τους είναι οι ακόλουθοι: α. Ουρανί (Ερανέο), 
β. Κίτρινο και γ. Γαλάζιο (Κυανό). 


Αρθρο 3ο 

Έδρα του Πολιτισμικού Οργανισμού 

Το συγκεκριμένο Νομικό Πρόσωπο εδρεύει στον οι¬ 
κισμό Ολυμπος της Τοπικής Κοινότητας Ολύμπου του 
Δήμου Καρπάθου ο οποίος αποτελεί και την Ιστορική 
τουΈδρα. Οι διοικητικές και οικονομικές υπηρεσίες του 
Οργανισμού εγκαθίστανται στα ιδιαίτερα γραφεία του 
ή και στο χώρο των γραφείων της Τοπικής Κοινότητας 
Ολύμπου του Δήμου Καρπάθου εάν αυτό είναι δυνατόν. 

Άρθρο 4ο 

Σκοποί του Πολιτισμικού Οργανισμού 

Σκοποί της λειτουργίας του Πολιτισμικού Οργανισμού 
Ολύμπου Καρπάθου είναι οι ακόλουθοι: 

1. Η ανάπτυξη κάθε τύπου πολιτισμικής δράσης σε όλη 
την έκταση της Δημοτικής Ενότητας Ολύμπου του Δή¬ 
μου Καρπάθου και πέραν αυτής, με στόχο την διάσωση, 
την καταγραφή, την καλλιέργεια και την ανάδειξη όλων 
των εκφάνσεων του τοπικού πολιτισμού της Ολυμπίτι- 
κης Κοινότητας, παλαιότερου και νεότερου, καθώς και 
τη μεταλαμπάδευση του στις νεότερες γενεές. 

2. Η συμβολή στην διατήρηση της μορφής των παρα¬ 
δοσιακών οικισμών της περιοχής και η ανάπλασή τους. 

3. Η συντήρηση και αποκατάσταση των ιστορικών και 
άλλων μνημείων του τόπου. 

4. Η μέριμνα για τη συγκρότηση και τη λειτουργία 
θεματικών Μουσείων στην Δημοτική Ενότητα της Ολύ¬ 
μπου. 

5. Η συγκροτημένη και συνετή διαχείριση των Κοινο¬ 
τικών Πολιτισμικών χώρων και η δημιουργία όλων των 
αναγκαίων Πολιτισμικών Υποδομών σε όλη την έκταση 
της Δημοτικής Ενότητας Ολύμπου του Δήμου Καρπάθου. 

6. Η μεθοδική προβολή του Ολυμπίτικου και Καρπα- 
θιακού γενικότερα πολιτισμού με συγκροτημένες πρω¬ 
τοβουλίες μέσα κι έξω από την Ελλάδα. 

7. Η υποστήριξη και προβολή της σύγχρονης πολιτι¬ 
σμικής δημιουργίας των συμπατριωτών μας εντός και 
εκτός Καρπάθου. 

8. Η στενότερη επαφή των Ολυμπιτών και των Καρ¬ 
παθίων ευρύτερα - εντόπιων ή απόδημων - με όλες τις 
μορφές του σύγχρονου πολιτισμού. 

9. Κάθε άλλη πολιτισμική δράση που αποβλέπει στην 
πολιτισμική ανέλιξη της Ολυμπίτικης κοινωνίας και της 
Καρπάθου γενικότερα. 

Αρθρο 5ο 

Επίτευξη των σκοπών του Πολιτισμικού Οργανισμού 

Οι προαναφερθέντες σκοποί θα επιτευχθούν μέσα 
από τις ακόλουθες πρωτοβουλίες: 

1. Την υποστήριξη των κάθε είδους ερευνητικών, κα¬ 
ταγραφικών και σωστικών πρωτοβουλιών Ελληνικών 
Κρατικών ή Ευρωπαϊκών φορέων, Πανεπιστημιακών και 
άλλων ιδρυμάτων αλλά και μεμονωμένων σοβαρών με¬ 
λετητών, που σχετίζονται με την ιστορία, τον πολιτισμό 
και την κοινωνία της Ολύμπου. 

2. Τη συγκρότηση και λειτουργία του Ιστορικού Αρ¬ 
χείου Ολύμπου Καρπάθου με τμήματα: 

ί. Αρχείου αυθεντικών παλαιών εγγράφων και αρχείου 
μικροφωτογραφημένων τοπικών εγγράφων. 

ϋ. Οπτικοακουστικού αρχείου με αναφορά στην Όλυ¬ 
μπο και στον πολιτισμό της. 

μι. Θεματικών Συλλογών (αρχαιολογικού, ιστορικού, 
εθνολογικού και εικαστικού ενδιαφέροντος). 

3. Τη συγκρότηση και λειτουργία σύγχρονης βιβλιοθή¬ 
κης η οποία θα περιλαμβάνει τμήματα όπως: α. Καρπα- 
θιολογικό, στο οποίο θα συγκεντρωθούν κάθε είδους εκ¬ 
δόσεις που αφορούν το νησί της Καρπάθου, την ιστορία 
και τον πολιτισμό του. β. Μαθητικό, με δανειστικό τρόπο 
λειτουργίας για την υποστήριξη της τοπικής παιδείας 
όλων των βαθμιδών, γ. Ψηφιακό τμήμα κ.λπ. 

4. Την παραγωγή και κυκλοφορία σειράς τυπογραφι¬ 
κών και ψηφιακών οπτικοακουστικών εκδόσεων που θα 
αναφέρονται στην Όλυμπο και στην Κάρπαθο ευρύτερα. 

5. Τη διοργάνωση συνεδρίων, ημερίδων, ετήσιου κύ¬ 
κλου πολιτισμικών εκδηλώσεων (φεστιβάλ), μουσικών 
και καλλιτεχνικών γενικότερα συναντήσεων, κινηματο¬ 
γραφικών προβολών, θεατρικών παραστάσεων, εκθέ¬ 
σεων κλπ. με κεντρικό σημείο αναφοράς την λαϊκή ή 
επώνυμη πολιτισμική δημιουργία της Ολύμπου και της 
Καρπάθου πλατύτερα. 

6. Την έκδοση και κυκλοφορία ειδικού πληροφοριακού 
εντύπου και τη δημιουργία ιστοσελίδας στο διαδίκτυο 
σχετικών με τις στοχεύσεις, την δράση και τα επιτεύγ¬ 
ματα του Πολιτισμικού Οργανισμού αλλά και με τα πο¬ 
λιτισμικά πράγματα της Ολύμπου και της Καρπάθου 
γενικότερα. 

7. Τη διδασκαλία στην νεότερη γενιά και όχι μόνο 
όλων των τομέων της τοπικής παράδοσης με μεθοδικό 
και συστηματικό τρόπο τόσο στην Όλυμπο όσο και στις 
Ολυμπίτικες παροικίες της διασποράς. 

8. Τη διοργάνωση και λειτουργία παραδοσιακού μου- 
σικοχορευτικού ομίλου, με επιμελημένη τοπική παραδο¬ 
σιακή ενδυματολογική συλλογή, στην Ολυμπο. 

9. Τη σοβαρή και έγκυρη ενημέρωση των επισκεπτών 
του τόπου για την ιστορία και τον πολιτισμό του. 

10. Τη διοργάνωση εκδηλώσεων πνευματικού ή καλ¬ 
λιτεχνικού χαρακτήρα που φέρνουν σε επαφή τους 
μόνιμους κατοίκους, τους δημότες, τους απόδημους 
συμπατριώτες και τους επισκέπτες του τόπου με την 
κλασσική ή τη σύγχρονη Ελληνική και παγκόσμια πολι¬ 
τισμική παραγωγή. 

11. Το συντονισμό της δράσης των Ολυμπίτικων πο¬ 
λιτισμικών φορέων. 

12. Τη συνεργασία με τον Καρπαθιακό Οργανισμό Πο¬ 
λιτισμού, Αθλητισμού και Παιδείας (Κ.Ο.Π.Α.Π.) του Δήμου 
Καρπάθου καθώς και με τους τοπικούς και παροικια- 
κούς Ολυμπίτικους, Καρπαθιακούς, Δωδεκανησιακούς 
και άλλους ανάλογους φορείς που έχουν παρεμφερείς 
με αυτόν επιδιώξεις. 

13. Τη δημιουργία τέλος σε κατάλληλη περιοχή της 
Ολύμπου σύγχρονου και επιμελώς σχεδιασμένου κτιρια- 
κού συγκροτήματος Πνευματικού Κέντρου, μορφολογικά 
ταιριαστού στην αρχιτεκτονική παράδοση του τόπου, 
που θα στεγάσει με τον καλύτερο τρόπο το Πολιτισμικό 
Κέντρο Ολύμπου Καρπάθου και όλες τις δραστηριότη¬ 
τες που σχετίζονται μ’ αυτό. 

Αρθρο 6ο 

Διοίκηση του Πολιτισμικού Οργανισμού 

Ο Πολιτισμικός Οργανισμός Ολύμπου Καρπάθου 
(Π.ΟΡ.Ο.Κ.) διοικείται από εννεαμελές (9μελές) Διοικη¬ 
τικό Συμβούλιο (Δ.Σ.) του οποίου τα μέλη ορίζονται από 
το Δημοτικό Συμβούλιο, σύμφωνα με τις διατάξεις του 
Κώδικα Δήμων και Κοινοτήτων. 


Συγκεκριμένα το Δ.Σ. αποτελείται από: 

α. Τον Πρόεδρο που μπορεί να είναι Δημοτικός ή 
Κοινοτικός Σύμβουλος εκλεγόμενος στην Δημοτική 
Ενότητα Ολύμπου του Δήμου Καρπάθου ή Δημότης 
εγγεγραμμένος στα μητρώα της Τοπικής Κοινότητας 
Ολύμπου Καρπάθου με καλή γνώση του αντικειμένου 
και προσφορά στον πολιτισμικό τομέα του τόπου. 

β. Τον Αντιπρόεδρο, ο οποίος πρέπει να είναι Δημότης 
εγγεγραμμένος στα μητρώα της Τοπικής Κοινότητας 
Ολύμπου Καρπάθου και μόνιμος κάτοικός της. 

γ. Τον Γραμματέα ο οποίος πρέπει να είναι Δημότης 
εγγεγραμμένος στα μητρώα της Τοπικής Κοινότητας 
Ολύμπου Καρπάθου. 

δ.Ένα μέλος που μπορεί να είναι Κοινοτικός Σύμβου¬ 
λος Ολύμπου ή Δημότης που πρέπει να είναι εγγεγραμ¬ 
μένος στα μητρώα της Τοπικής Κοινότητας Ολύμπου 
Καρπάθου και μόνιμος κάτοικος της, ο οποίος ορίζεται 
από το Συμβούλιο της Τοπικής Κοινότητας Ολύμπου 
του Δήμου Καρπάθου, ως εκπρόσωπός του. 

ε. Τρία μέλη Ολυμπίτικης καταγωγής, μόνιμοι κάτοικοι 
των εκτός της Δημοτικής Ενότητας Ολύμπου του Δήμου 
Καρπάθου Ολυμπίτικων παροικιών, ως σύνδεσμοι του 
Πολιτισμικού Οργανισμού με την Ολυμπίτικη διασπορά. 

στ. Δύο επιπλέον μέλη που πρέπει να είναι Δημότες 
εγγεγραμμένοι στα μητρώα της Τοπικής Κοινότητας 
Ολύμπου Καρπάθου και μόνιμοι κάτοικοί της. 

Όλα τα μέλη του Δ.Σ. του Πολιτισμικού Οργανισμού 
πρέπει να έχουν επαρκή γνώση των θεμάτων του το¬ 
πικού πολιτισμού της Ολύμπου και της Καρπάθου γε¬ 
νικότερα και δυνατότητα προσφοράς στην υλοποίηση 
των σκοπών λειτουργίας του φορέα. 

Διευκρινίζεται ότι ένα μέλος του Δ.Σ. ορίζεται από την 
μείζονα μειοψηφία και ένα από την ελάσσονα μειοψηφία 
του Δημοτικού Συμβουλίου ως εκπρόσωποί τους, όπως 
εξάλλου προνοούν τα σχετικά άρθρα του Δημοτικού και 
Κοινοτικού Κώδικα (Ν. 3463/2006) (Φ.Ε.Κ. 114/τ. Α78-6-2006). 

Ταυτόχρονα με τον ορισμό των εννέα (9) προαναφερ- 
θέντων τακτικών μελών του Δ.Σ., το Δημοτικό Συμβούλιο 
Καρπάθου ορίζει με ανάλογο τρόπο και τους εννέα 
(9) αναπληρωτές των αντίστοιχων τακτικών μελών του 
Δ.Σ. του Οργανισμού που θα πρέπει να είναι Δημότες 
εγγεγραμμένοι στα μητρώα της Τοπικής Κοινότητας 
Ολύμπου Καρπάθου και μόνιμοι κάτοικοί της. 

Οι λεπτομέρειες της λειτουργίας του Διοικητικού Συμ¬ 
βουλίου ρυθμίζονται από Εσωτερικό Κανονισμό που κα¬ 
ταρτίζεται από το σώμα και ψηφίζεται από το Δημοτικό 
Συμβούλιο Καρπάθου. 

Η θητεία του Δ.Σ. είναι πενταετής, ακολουθεί την 
Δημοτική περίοδο και λήγει με την εγκατάσταση του 
νέου Δ.Σ. 

Στο μέσον της πενταετούς θητείας του, το Δημοτι¬ 
κό Συμβούλιο έχει την δυνατότητα της ανανέωσης ή 
της αναδιάρθρωσης της σύνθεσης των μελών του Δ.Σ. 
του Οργανισμού. Μπορεί όμως να προβεί οποτεδήποτε 
χρειαστεί στη διάρκεια της θητείας του στην αντικα¬ 
τάσταση οποιουδήποτε μέλους, για σοβαρό λόγο που 
ανάγεται στην άσκηση των καθηκόντων του. 

Αρθρο 7ο 

Λειτουργία του Διοικητικού Συμβουλίου 
του Πολιτισμικού Οργανισμού 

Τη διοίκηση και τη διαχείριση του Πολιτισμικού Οργα¬ 
νισμού Ολύμπου Καρπάθου (Νομικού Προσώπου Δημοσί- 

ου Δικαίου του Δήμου Καρπάθου) ασκεί το εννεαμελές 
Διοικητικό του Συμβούλιο που μεριμνά αδιαλείπτως για 
την επίτευξη των σκοπών του. 

Ειδικότερα το Δ.Σ.: 

ί. Αποφασίζει για τον τρόπο και τους όρους λειτουρ¬ 
γίας του Οργανισμού στο πλαίσιο της συστατικής του 
πράξης. 

Η. Καταρτίζει τον Εσωτερικό του Κανονισμό ο οποίος 
εν συνεχεία ψηφίζεται και εγκρίνεται από το Δημοτικό 
Συμβούλιο Καρπάθου. 

μι. Καταρτίζει τους Κανονισμούς Λειτουργίας των δια¬ 
φόρων τμημάτων του. 

ιν. Μεριμνά για την καλή λειτουργία των πολιτισμικών 
και μουσειακών χώρων που εδρεύουν στην Δημοτική 
Ενότητα Ολύμπου Καρπάθου και υπάγονται στον Δήμο 
Καρπάθου και των οποίων η ευθύνη διαχείρισης έχει 
μεταβιβαστεί στον Οργανισμό. 

ν. Διορίζει τα μέλη και ζητά γνωμοδοτήσεις των Επι¬ 
τροπών που καταρτίζονται σύμφωνα με το άρθρο 9 της 
παρούσας Συστατικής Πράξης. 

νί Αποφασίζει για κάθε θέμα που ανήκει στην αρμοδι¬ 
ότητα του κατά τον νόμο και τον ισχύοντα Εσωτερικό 
Κανονισμό. Οι συνεδριάσεις του Δ.Σ. πραγματοποιού¬ 
νται στα γραφεία του Οργανισμού ή εναλλακτικά στα 
γραφεία της Τοπικής Κοινότητας Ολύμπου του Δήμου 
Καρπάθου. Οι αποφάσεις λαμβάνονται με την απόλυτη 
πλειοψηφία των παρόντων μελών του Δ.Σ., εκτός εάν ο 
νόμος ορίζει διαφορετικά. 

Τόσο ο προϋπολογισμός όσο και ο απολογισμός του 
έργου του Πολιτισμικού Οργανισμού εγκρίνεται υπο¬ 
χρεωτικά από τα μέλη του Διοικητικού του Συμβουλίου, 
υποβάλλεται έγκαιρα στα καθ’ ύλην αρμόδια όργανα του 
Δήμου Καρπάθου και στις αρμόδιες κρατικές αρχές και 
δημοσιεύεται όπως ο νόμος ορίζει. 

Αρθρο 8ο 

Αρμοδιότητες και καθήκοντα 
των μελών του Διοικητικού Συμβουλίου 
του Πολιτισμικού Οργανισμού 

1. Ο Πρόεδρος του Διοικητικού Συμβουλίου 

Ο Πρόεδρος του Διοικητικού Συμβουλίου του Πολιτι¬ 
σμικού Οργανισμού είναι προϊστάμενος όλων των υπη¬ 
ρεσιών του Νομικού Προσώπου. Θεωρεί και υπογρά¬ 
φει τα εξερχόμενα έγγραφα και εκδίδει τα χρηματικά 
εντάλματα, προσυπογραμμένα και από τον αρμόδιο 
υπάλληλο του Δήμου. Εκπροσωπεί το Νομικό Πρόσω¬ 
πο έναντι πόσης Αρχής, υποβάλλοντας αμέσως μετά 
τις ενέργειες του για έγκριση στο Δ.Σ. Ο Πρόεδρος 
του Δ.Σ. καθορίζει επίσης τα θέματα της Ημερήσιας 
Διάταξης των συνεδριάσεων του οργάνου, εκδίδει τις 
προσκλήσεις προς τα μέλη, διευθύνει τη συζήτηση και 
εκτελεί τις αποφάσεις του Δ.Σ. του Οργανισμού. 

2. Ο Αντιπρόεδρος του Διοικητικού Συμβουλίου 

Ο Αντιπρόεδρος του Διοικητικού Συμβουλίου αντικα¬ 
θιστά τον Πρόεδρο όταν αυτός απουσιάζει ή κωλύεται. 

3. Ο Γραμματέας του Διοικητικού Συμβουλίου 

Ο Γ ραμματέας του Διοικητικού Συμβουλίου έχει την 
υποχρέωση της τήρησης όλων των αρχείων που σχε¬ 
τίζονται με τη δράση του φορέα, τη διεκπεραίωση της 
αλληλογραφίας και την τήρηση του αρχείου εισερχομέ¬ 
νων - εξερχόμενων του Οργανισμού. Σε περίπτωση που 
αυτός απουσιάζει ή κωλύεται να ασκήσει τα καθήκοντα 
του, αντικαθίσταται από τον Αναπληρωτή του και εάν 


και εκείνος αδυνατεί από έτερο μέλος του Δ.Σ. μετά 
από σχετική απόφαση του οργάνου. 

Άρθρο 9ο 

Θεματικές Επιτροπές 

Το Διοικητικό Συμβούλιο του Πολιτισμικού Οργανισμού 
έχει το δικαίωμα να διορίζει Θεματικές Επιτροπές που 
απαρτίζονται από τακτικά ή αναπληρωματικά μέλη του 
και από άλλους Δημότες ή κατά περίπτωσιν ειδικούς. Ο 
αριθμός των Θεματικών Επιτροπών και των μελών τους, 
οι αρμοδιότητες τους καθώς και ο τρόπος λειτουργίας 
τους καθορίζονται με απόφαση του Διοικητικού Συμ¬ 
βουλίου. Εφ’ όσον οι Επιτροπές αυτές προβλέπεται να 
λειτουργήσουν σε μόνιμη βάση, όλα όσα τις αφορούν 
κωδικοποιούνται σε Κανονισμούς Λειτουργίας που κα¬ 
ταρτίζονται και ψηφίζονται από το Διοικητικό Συμβούλιο 
του Οργανισμού. Όλες οι αποφάσεις για τη σύσταση 
των Θεματικών Επιτροπών, για τις αρμοδιότητες τους, 
για τον αριθμό και την εκλογή των μελών τους, κ.λπ. 
μπορούν να ανακληθούν και να τροποποιηθούν από το 
Διοικητικό Συμβούλιο οποτεδήποτε κριθεί αναγκαίο. 

Αρθρο 10ο 

Αρμοδιότητες Θεματικών Επιτροπών 

Οι Θεματικές Επιτροπές που διορίζει το Διοικητικό 
Συμβούλιο έχουν τις αρμοδιότητες που καθορίζει και 
τους αναθέτει αυτό. Οι υποδείξεις και οι αποφάσεις των 
Θεματικών Γνωμοδοτικών Επιτροπών έχουν πάντοτε 
συμβουλευτικό χαρακτήρα. Το Διοικητικό Συμβούλιο 
μπορεί να τις λαμβάνει υπ’ όψιν κατά περίπτωσιν και 
κατά την κρίση του. 

Άρθρο 11ο 

Πόροι του Πολιτισμικού Οργανισμού 

Πόροι του Πολιτισμικού Οργανισμού Ολύμπου Καρ¬ 
πάθου είναι: 

1. Η ετήσια τακτική επιχορήγηση του Δήμου που ανέρ¬ 
χεται στο ποσόν των 20.000 €. 

2. Τυχόν έκτακτη επιχορήγηση από το Δήμο Καρπάθου. 

3. Οι κάθε είδους εισφορές, επιχορηγήσεις, δωρεές, 
κληρονομιές και κληροδοσίες προς το Νομικό Πρόσωπο, 
ή προς τυχόν παραρτήματά του. 

4. Έσοδα από το αντίτιμο των παρεχόμενων από τον 
Πολιτισμικό Οργανισμό πραγμάτων ή υπηρεσιών. 

5. Πρόσοδοι από την περιουσία του. 

6. Οιαδήποτε παροχή του Ελληνικού κράτους, κονδύλια 
από την συμμετοχή του Πολιτισμικού Οργανισμού σε Ευ¬ 
ρωπαϊκά Προγράμματα και κάθε άλλη νόμιμη πρόσοδος. 

Άρθρο 12ο 

Περιουσία του Πολιτισμικού Οργανισμού 

Ο Πολιτισμικός Οργανισμός Ολύμπου Καρπάθου δεν 
διαθέτει ακίνητη περιουσία. Δύναται όμως να αποκτήσει 
βάσει δωρεών, αγορών ή ανταλλαγών ακινήτων που 
μπορεί να συμβούν στο μέλλον. 

Άρθρο 13ο 

Διαχείριση του Πολιτισμικού Οργανισμού 

Οι διατάξεις που ισχύουν για τους Δήμους εφαρμό¬ 
ζονται αναλογικά και στο Νομικό Πρόσωπο του Πολιτι¬ 
σμικού Οργανισμού Ολύμπου Καρπάθου. 

Η Ταμειακή Διαχείριση του Νομικού Προσώπου δι¬ 
εξάγεται μέσω της Οικονομικής Υπηρεσίας του Δή¬ 
μου Καρπάθου, σύμφωνα με το λογιστικό των Ο.Τ.Α. Η 
εκτέλεση έργων και η προμήθεια πραγμάτων από τον 
Πολιτισμικό Οργανισμό διενεργείται σύμφωνα με τις 
ισχύουσες διατάξεις περί εκτελέσεως έργων και περί 
προμήθειας πραγμάτων. 

Αρθρο 14ο 

Εποπτεία του Πολιτισμικού Οργανισμού 

Ο Πολιτισμικός Οργανισμός Ολύμπου Καρπάθου τε¬ 
λεί υπό την άμεση εξάρτηση και εποπτεία του Δήμου 
Καρπάθου και διέπεται από τις διατάξεις των άρθρων 
239 και επέκεινα του Δημοτικού και Κοινοτικού Κώδικα 
(Ν. 3463/2006) και από τον ισχύοντα Εσωτερικό Κανο¬ 
νισμό. 

Κατά συνέπεια και η λογοδοσία της δράσης των ορ¬ 
γάνων του γίνεται προς τον Δήμαρχο και το Δημοτικό 
Συμβούλιο Καρπάθου. 

Αρθρο 15ο 

Εκπροσώπηση του Πολιτισμικού Οργανισμού 

Ο Πολιτισμικός Οργανισμός εκπροσωπείται στα Δικα¬ 
στήρια και σε κάθε Δημόσια Αρχή από τον Πρόεδρο του 
Δ.Σ., σε περίπτωση που αυτός απουσιάζει ή κωλύεται 
από τον Αντιπρόεδρο ή τέλος από άλλο μέλος του Δ.Σ. 
που ορίζεται κατά περίπτωση με απόφαση του οργάνου. 


Αρθρο 16ο 

Κατάργηση του Νομικού Προσώπου 

Το Νομικό Πρόσωπο Δημοσίου Δικαίου «Πολιτισμικός 
Οργανισμός Ολύμπου Καρπάθου» του Δήμου Καρπάθου 
καταργείται με τον ίδιο τρόπο που συστάθηκε και η 
σχετική απόφαση δημοσιεύεται στην Εφημερίδα της 
Κυβερνήσεως. Η περιουσία του Νομικού Προσώπου σε 
περίπτωση κατάργησης του περιέρχεται στον Δήμο 
Καρπάθου. Οι τυχόν ιδιωτικές περιουσίες που περιήλ¬ 
θαν στο εν λόγω Νομικό Πρόσωπο με πράξεις «εν ζωή» 
ή «λόγω θανάτου», εξακολουθούν να διατίθενται από 
τον Δήμο Καρπάθου ειδικώς και αποκλειστικούς για 
την εκπλήρωση των σκοπών του διαλυθέντος Νομικού 
Προσώπου. 

Άρθρο 17ο 

Με την παρούσα απόφαση προκαλείται δαπάνη πο¬ 
σού ύψους 20.000,00 € σε βάρος του προϋπολογισμού 
του Δήμου του έτους 2014 το οποίο έχει εγγράφει στο 
σκέλος των εξόδων του, στον ΚΑ 00.6715.0002. Για τα 
επόμενα έτη θα προβλεφθούν σχετικές πιστώσεις στους 
αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Ιουλίου 2014 

Ο Γενικός Γραμματέας Αποκεντρωμένης Διοίκησης 
ΣΠΥΡΙΔΩΝ ΣΠΥΡΙΔΩΝ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ΙιΙίρ://νννννν.β1.9Γ - β-ιπβΜ: ννβόπΐ33ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 

* Ο 2 Ο 2 1270408140008* 















































































